ddrg/super_eurlex huggingface dataset:
DA Den Europæiske Unions Tidende C 282/60

Sag anlagt den 24. september 2009 — Bianchin mod KHIM — Grotto (GASOLINE)

(Sag T-380/09)

2009/C 282/111

Stævningen er affattet på italiensk

Parter

Sagsøger: Luciano Bianchin (Asolo, Italien) (ved avvocati G. Massa og P. Massa)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Grotto SpA (Chiuppano, Italien)

Sagsøgerens påstande

— Afgørelse truffet den 13. juli 2009 af Kontoret for Harmonisering i det Indre Marked (Varemærker og Design) annulleres af de i stævningen anførte grunde, og Harmoniseringskontoret tilpligtes at betale sagens omkostninger.

— Harmoniseringskontoret pålægges at fremlægge sagsakterne i sag nr. B 630410, nr. 000002087/C og nr. R1455/2008-2.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Ordmærket »GASOLINE« (ansøgning nr. 2 901 064) for varer i klasse 9

Indehaver af EF-varemærket: Luciano Bianchin

Indgiveren af begæringen om, at EF-varemærket erklæres ugyldigt: GROTTO SpA

Varemærkerettigheder påberåbt af indgiveren af ugyldighedsbegæringen: Det italienske figurmærke, der indeholder ordbestanddelen »GAS (keep it simple)« (registreret under nr. 959 343 og 876 729) bl.a. for varer i klasse 9, og EF-figurmærket, der indeholder ordbestanddelen »GAS« (nr. 2 867 463) for varer i klasse 9

Annullationsafdelingens afgørelse: Begæringen tages til følge og EF-varemærket erklæres ugyldigt

Appelkammerets afgørelse: Afvisning af klagen

Søgsmålsgrunde: Fuldstændig manglende relevans af artikel 8, stk. 1, litra b), og artikel 52, stk. 1, litra b), i forordning nr. 207/2009.
DA Den Europæiske Unions Tidende C 282/53

Appel iværksat den 23. september 2009 af Roberto Sevenier til prøvelse af kendelse afsagt den 8. juli 2009 af Personaleretten i sag F-62/08, Sevenier mod Kommissionen

(Sag T-368/09 P)

2009/C 282/101

Processprog: fransk

Parter

Appellant: Roberto Sevenier (Paris, Frankrig) (ved avocats E. Boigelot og L. Defalque)

Den anden part i appelsagen: Kommissionen for De Europæiske Fællesskaber

Appellantens påstande

— Den appellerede kendelse afsagt af Retten for EU-personalesager (Tredje Afdeling) den 8. juli 2009 i sag F-62/08, Sevenier mod Kommissionen, der blev meddelt appellanten den 13. juli 2009, ophæves.

— Der gives appellanten medhold i de påstande, som han nedlagde for Retten for EU-personalesager.

— Kommissionen for De Europæiske Fællesskaber tilpligtes at betale sagens omkostninger for begge instanser.

Anbringender og væsentligste argumenter

Ved denne appel har appellanten nedlagt påstand om ophævelse af den kendelse, som Retten for EU-personalesager (Personaleretten) afsagde den 8. juli 2009 i sag F-62/08, Sevenier mod Kommissionen, hvorved Personaleretten afviste appellantens søgsmål, hvorved han havde nedlagt påstand om annullation af en afgørelse truffet af Kommissionen den 24. september 2007, for så vidt som han fik afslag på sin anmodning om dels tilbagekaldelse af sin ansøgning om afskedigelse af 19. oktober 1983, dels forelæggelse for lægeudvalget.

Til støtte for sin appel har appellanten principalt fremsat et enkelt anbringende om, at Personaleretten begik en retlig fejl ved fortolkningen af begrebet rent bekræftende retsakt, for så vidt som Personaleretten kvalificerede den udtrykkelige afgørelse, der blev truffet efter den stiltiende afvisning af appellantens anmodning, som en rent bekræftende retsakt, skønt Kommissionen ved den udtrykkelige afgørelse delvis efterkom appellantens anmodning.

Subsidiært, gør appellanten gældende, at Personaleretten har foretaget en urigtig gengivelse af og undladt at tage hensyn til sagens akter, og at den har tilsidesat sin begrundelsespligt, idet den fastslog, at der ikke forelå særlige omstændigheder i den konkrete sag, der kunne begrunde, at Personaleretten ikke skulle anvende den faste retspraksis vedrørende rent bekræftende retsakter.
—

Personalerettens dom af 7. juli 2009 i sag F-39/08, Giorgio Lebedef, 4, Neie Wee, L-1670, Senningerberg, Luxembourg, tjenestemand ved Kommissionen for De Europæiske Fællesskaber, bistået og repræsenteret af advokat Frédéric Frabetti, 5, rue Jean Bertels, L-1230 Luxembourg, hvis kontor udgør den valgte adresse, mod Kommissionen for De Europæiske Fællesskaber, ved dens befuldmægtigede, med valgt adresse i Luxembourg, sagsøgt, vedrørende en påstand om ophævelse af afgørelserne af 29. maj 2007, 20. juni 2007, 28. juni 2007, 6. juli 2007 samt de to afgørelser af 26. juli 2007 og afgørelsen af 2. august 2007 vedrørende nedsættelse af appellantens ferierettigheder for 2007 med 32 dage, ophæves.
DA Den Europæiske Unions Tidende C 312/35

Sag anlagt den 14. oktober 2009 — CEA mod Kommissionen

(Sag T-412/09)

2009/C 312/58

Processprog: fransk

Parter

Sagsøger: Commissariat à l’énergie atomique (CEA) (Paris, Frankrig) (ved avocats J. García-Gallardo Gil-Fournier, M. Arias Díaz og C. Humpe)

Sagsøgt: Kommissionen for De Europæiske Fællesskaber

Sagsøgerens påstande

— Modtagelsen af stævningen (stævning, rettergangsfuldmagt og diverse kopier og dokumenter) bekræftes, og sagen antages til realitetsbehandling.

— Den i CEA’s navn og på dennes vegne af CEA’s repræsentanter indgivne stævning behandles.

— I henhold til artikel 230 EF annulleres Kommissionens afgørelse — som blev meddelt CEA ved skrivelse af 29. juli 2009 — om afvisning af at sidestille de beløb, som CEA har udbetalt i pensioneringsgodtgørelse, med støtteberettigede indirekte omkostninger og af at tildele CEA et regnskabsmetodecertifikat.

— Subsidiært: 1) Det fastslås i medfør af artikel 238 EF, at udgifterne til den nævnte godtgørelse er en støtteberettiget omkostning under anvendelse af aftalereglerne i det syvende F&U-rammeprogram. 2) Det fastslås, at Det Europæiske Fællesskab ikke overholder sine kontraktlige forpligtelser over for CEA inden for rammerne af det syvende F&U-rammeprogram.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Principalt: Med det søgsmål, der er anlagt med hjemmel i artikel 230 EF, tilsigtes en annullation af Kommissionens endelige afgørelse, som blev meddelt Commissariat à l’énergie atomique (CEA) den 29. juli 2009, om afvisning af at sidestille de beløb, som CEA har udbetalt i pensioneringsgodtgørelse, med støtteberettigede indirekte omkostninger og af at tildele CEA et regnskabsmetodecertifikat for, at CEA kan angive sine indirekte personaleomkostninger med henblik på at få godtgjort de omkostninger, der var forbundet med gennemførelsen af samfinansierede projekter inden for rammerne af det syvende F&U-rammeprogram.

CEA er af den opfattelse, at Kommissionens afgørelse, hvorefter pensioneringsgodtgørelse ikke udgør støtteberettigede indirekte omkostninger, hviler på en urigtig retsanvendelse og et åbenbart urigtigt fejlskøn vedrørende de faktiske omstændigheder, og at Kommissionen har tilsidesat princippet om god forvaltningsskik, retssikkerheds- og proportionalitetsprincippet samt hensynet til den berettigede forventning.

Subsidiært tilsigtes det med søgsmålet med hjemmel i artikel 238 EF at få fastslået, at Kommissionen ikke overholder sine kontraktlige forpligtelser over for CEA derved, at den afviser at sidestille den pensioneringsgodtgørelse, som CEA har udbetalt, med støtteberettigede omkostninger og følgelig at godtgøre disse.
Sagsøgeren har for det tredje anført, at Kommissionen så bort fra de formildende omstændigheder ved beregningen af bødens størrelse, idet den ikke har taget i betragtning, at sagsøgeren højest handlede uagtsomt ved ikke at føre en tilstrækkelig kontrol med TDR’s forretningsmæssige adfærd med henblik på at undgå en overtrædelse af konkurrenceretten. Sagsøgeren finder endvidere, at Kommissionen burde have taget i betragtning som en formildende omstændighed, at TDR som selskab sammen med dets hemmelige forretningsvaner blev »påtvunget« sagsøgeren ved en politisk beslutning, truffet af den slovenske regering, og at sagsøgeren hverken valgte at overtage TDR eller at påvirke TDR’s forretninger i retning af deltagelse i et kartel.
DA Den Europæiske Unions Tidende C 312/32

Sag anlagt den 5. oktober 2009 — Donau Chemie mod Kommissionen

(Sag T-406/09)

2009/C 312/53

Processprog: tysk

Parter

Sagsøger: Donau Chemie AG (Wien, Østrig) (ved Rechtsanwälte S. Polster, W. Brugger og M. Brodey)

Sagsøgt: Kommissionen for De Europæiske Fællesskaber

Sagsøgerens påstande

— Artikel 2 i Kommissionens beslutning K(2009) 5791 endelig af 22. juli 2009 i sag COMP/39.396 — Magnesium-baseret calciumcarbid og reagenser til stål- og gasindustrien annulleres for så vidt som beslutningen er rettet mod sagsøgeren.

— Subsidiært nedsættes den bøde, som Kommissionen har pålagt sagsøgeren i den anfægtede beslutning, i mærkbart og passende omfang.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har anfægtet Kommissionens beslutning K(2009) 5791 endelig af 22. juli 2009 i sag COMP/39.396 — Magnesium-baseret calciumcarbid og reagenser til stål- og gasindustrien. Sagsøgeren blev i den anfægtede beslutning sammen med andre virksomheder pålagt en bøde for en tilsidesættelse af artikel 81 EF og EØS-aftalens artikel 53. Ifølge Kommissionen deltog sagsøgeren i en samlet og vedvarende overtrædelse i sektoren for calciumcarbid og magnesium i EØS med undtagelse af Spanien, Portugal, Irland og Det Forenede Kongerige, der bestod i markedsopdeling, kvoteaftaler, kundeopdeling, prisfastsættelse og udveksling af fortrolige forretningsoplysninger om priser, kunder og salgsvolumen.

Sagsøgeren har som begrundelse for søgsmålet anført, at der foreligger en tilsidesættelse af EF-traktaten og de retsregler, der skal anvendes ved gennemførelsen af EF-traktaten, og gør konkret navnlig gældende, at:

— der foreligger en retsstridig beregning af såvel bødens grundbeløb som det beløb, der i henhold til punkt 25 i retningslinjerne for bødeudmåling (1) skal fastsættes som bødens ekstrabeløb

— der ved beregningen af bøden retsstridigt ikke er taget hensyn til formildende omstændigheder

— der foreligger en retsstridig anvendelse af samarbejdsmeddelelsen (2), eftersom den nedsættelse af bøden, som sagsøgeren er indrømmet i henhold til selskabets anmodning om lempelig behandling, ikke er tilstrækkelig

— ligebehandlingsprincippet og proportionalitetsprincippet er tilsidesat ved beregningen af bøden

— bøden retsstridigt ikke er blevet nedsat på grund af manglende økonomisk betalingsevne efter punkt 35 i retningslinjerne for bødeudmåling og/eller særlige forhold efter retningslinjernes punkt 37

— der foreligger en tilsidesættelse af artikel 253 EF, da den anfægtede beslutning ikke er tilstrækkeligt begrundet.

(1) Retningslinjer for beregning af bøder efter artikel 23, stk. 2, litra a), i forordning (EF) nr. 1/2003 (EUT 2006 C 210, s. 2).

(2) Kommissionens meddelelse om bødefritagelse eller bødenedsættelse i kartelsager (EFT 2002 C 45, s. 3).
—

Afgørelse truffet den 30. juli 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 609/2008-1) annulleres, for så vidt denne erklærede EF-varemærke nr. 984 245 (»LIVE«) for sæber, parfumeriartikler og midler til krops- og skønhedspleje fortabt.
Med det femte anbringende har sagsøgeren anført, at Kommissionen har tilsidesat såvel artikel 81 EF og artikel 23, stk. 2, i forordning (EF) nr. 1/2003 (2) som punkt 32 i retningslinjerne for bødeudmåling (3) ved at fastsætte det endelige bødebeløb på et niveau, der overstiger grænsen på 10 % af sagsøgerens reviderede omsætning. Sagsøgeren har anfægtet, at Kommissionen har taget udgangspunkt i sagsøgerens proformaomsætningstal for 2008 med henblik på beregning af bødebeløbet, i stedet for sagsøgerens senest reviderede omsætning for 2007. Hertil kommer, at sagsøgeren finder, at Kommissionen burde have anvendt nedsættelsen på 20 % i punkt 37 i retningslinjerne for bødeudmåling efter beregningen af den tilladte grænse på 10 %.
—

Kontoret for Harmonisering i det Indre Marked (Varemærker og Design) tilpligtes i henhold til procesreglementets artikel 87, stk. 2, og artikel 91 at betale sagens omkostninger, herunder sagsøgerens omkostninger i forbindelse med nærværende sag, navnlig udgifterne til oversættelse af dokumenter, advokatudgifter og i givet fald opholds- og rejseudgifter. Retten anmodes om at fastsætte dette beløb til 20 000 EUR.
DA Den Europæiske Unions Tidende C 312/30

Sag anlagt den 26. september 2009 — Applied Microengineering mod Kommissionen

(Sag T-387/09)

2009/C 312/50

Processprog: engelsk

Parter

Sagsøger: Applied Microengineering Ltd (Didcot, Det Forenede Kongerige) (ved lawyers P. Walravens og J. De Wachter)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Kommissionens beslutning af 16. juli 2009 med pålæg om tilbagesøgning af 258 560,61 EUR inklusiv renter

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har i stævningen nedlagt påstand om annullation af Kommissionens beslutning K(2009)5797 af 16. juli 2009 vedrørende tilbagesøgning af et bestemt beløb inklusiv renter, som sagsøgeren skylder inden for rammerne af projekterne IST-199-11823 FOND MST (»Formation of a New Design House for MST«) og IST-2000-28229 ANAB (»Assessment of a New Anodic Bonder«) finansieret ved særprogrammet for forskning, teknologisk udvikling og demonstration inden for et brugervenligt informationssamfund (1998 til 2002).

Sagsøgeren har anført syv anbringender til støtte for sin påstand.

For det første har sagsøgeren gjort gældende, at Kommissionen tilsidesatte væsentlige formkrav, idet den undlod at gennemføre en fuldstændig og korrekt kontrolprocedure. Sagsøgeren har anført, at Kommissionen undlod at oplyse sagsøgeren om kontrolprocedurens påbegyndelse og afslutning og at tage de af sagsøgeren rejste indsigelser i betragtning. Sagsøgeren har endvidere anført, at Kommissionen tilsidesatte sagsøgerens ret til forsvar, princippet om god forvaltning og sin omsorgspligt.

For det andet har sagsøgeren anført, at Kommissionens søgsmål er forældet i hvert fald for så vidt angår betalinger foretaget mere end fem år før kontrolprocedurens officielle påbegyndelse.

For det tredje finder sagsøgeren, at Kommissionen har foretaget en åbenbar urigtig bedømmelse ved at anvende revisorens ukorrekte fortolkning af reglerne om støtteberettigede omkostninger.

For det fjerde hævder sagsøgeren, at Kommissionen tilsidesatte grundlæggende sociale rettigheder og retten til en rimelig løn ved at acceptere en timeløn for arbejdstagere, der var under mindstelønnen.

For det femte har sagsøgeren anført, at Kommissionen tilsidesatte princippet om den berettigede forventning, dvs. forventningen om at den af sagsøgeren foreslåede arbejdsmetode med gennemsnitlige lønomkostninger var gyldig, og at »mål-lønnen« ville blive anset for en acceptabel praksis hos ordregiver.

For det sjette finder sagsøgeren, at Kommissionen tilsidesatte sin begrundelsespligt, idet Kommissionen fuldstændig baserede sig på kontrolrapporten uden at tage hensyn til sagsøgerens kommentarer eller anmodning om en genoptagelse af kontrolproceduren.

Endelig har sagsøgeren anført, at Kommissionen overtrådte princippet om god forvaltning og sin omsorgspligt ved at fremsende skrivelser til en forkert adresse og ikke undersøge de af sagsøgeren rejste indsigelser.
DA Den Europæiske Unions Tidende C 297/29

Sag anlagt den 6. oktober 2009 — Prinz von Hannover Herzog zu Braunschweig und Lüneburg mod KHIM (et figurmærke, der gengiver et våbenskjold)

(Sag T-397/09)

2009/C 297/42

Processprog: tysk

Parter

Sagsøger: Ernst August Prinz von Hannover Herzog zu Braunschweig und Lüneburg (Hannover, Tyskland) (ved Rechtsanwälte R. Stötzel og J. Hilger)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 23. juli 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1361/2008-1) vedrørende EF-varemærkeansøgning nr. 5 627 245 annulleres, og bekendtgørelse af EF-varemærkeansøgning nr. 5 627 245 i EF-Varemærketidende tillades.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Et figurmærke i farver, der gengiver et våbenskjold, for varer og tjenesteydelser i klasse 16, 25, 28, 32, 33, 35, 39, 41 og 43 (ansøgning nr. 5 627 245)

Undersøgerens afgørelse: Afvisning af ansøgningen

Appelkammerets afgørelse: Afslag på klagen

Søgsmålsgrunde: Navnlig tilsidesættelse af artikel 7, stk. 1, litra h), i forordning nr. 207/2009 (1), da det ansøgte varemærke hverken er identisk med det statsemblem, som er anført til hinder for registreringen, eller er en heraldisk efterligning heraf.

(1) Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
DA Den Europæiske Unions Tidende C 297/30

Sag anlagt den 5. oktober 2009 — Marcuccio mod De Europæiske Fællesskabers Domstol

(Sag T-401/09)

2009/C 297/44

Processprog: italiensk

Parter

Sagsøger: Luigi Marcuccio (Tricase, Italien) (ved avvocato G. Cipressa)

Sagsøgt: De Europæiske Fællesskabers Domstol

Sagsøgerens påstande

— Den afgørelse — uanset hvordan den er kommet i stand — hvorved sagsøgte afslog sagsøgerens ansøgning af 24. maj 2009 annulleres.

— Notatet af 15. juni 2009 hidrørende fra Domstolens Justitskontor annulleres.

— Domstolen tilpligtes at betale sagsøgeren 10 000 EUR eller det større eller mindre beløb, som Retten finder rimeligt og retfærdigt, i erstatning for den lidte skade.

— De Europæiske Fællesskabers Domstol tilpligtes at betale sagens omkostninger.

Søgsmålsgrunde og væsentligste argumenter

Denne appel vedrører Domstolens afvisning af at betale sagsøgeren erstatning for den skade, han blev forvoldt derved, at Domstolen sendte en meddelelse til en advokat, der ikke længere havde fuldmagt til at modtage den, om Kommissionens appel af en afgørelse truffet af Personaleretten, hvorved den delvis gav sagsøgeren medhold i sagen.

Til støtte for sin appel har appellanten gjort gældende, at der foreligger en fuldstændig mangel på begrundelse, en tilsidesættelse af princippet om god forvaltningsskik samt en tilsidesættelse af gældende bestemmelser og et åbenbart fejlskøn.
—

Delegationen i Abuja, delegationen i Ribat og Kommissionen for De Europæiske Fællesskaber tilpligtes in solidum at betale et beløb på 114 069,94 EUR med tillæg af renter, indtil betaling sker, eller et beløb, som Retten måtte finde passende, med tillæg af renter, indtil betaling sker.
DA Den Europæiske Unions Tidende C 297/26

Sag anlagt den 2. oktober 2009 — NEC Display Solutions Europe mod KHIM — Nokia (NaViKey)

(Sag T-393/09)

2009/C 297/38

Stævningen er affattet på engelsk

Parter

Sagsøger: NEC Display Solutions Europe GmbH (München, Tyskland) (ved lawyer P. Munzinger)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Nokia Corp. (Helsinki, Finland)

Sagsøgerens påstande

— Afgørelse truffet den 16. juni 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 1143/2008-2) annulleres.

— Indsigelsen rejst af den anden part i sagen for appelkammeret mod registreringen af det omtvistede EF-varemærke forkastes.

— Harmoniseringskontoret tilpligtes at betale sagens omkostninger, inklusive de omkostninger, der er pådraget sagsøgeren i forbindelse med sagen for appelkammeret.

— Såfremt den anden part i sagen for appelkammeret intervenerer i denne sag, tilpligtes den at betale sagens omkostninger, inklusive de omkostninger, der er pådraget sagsøgeren i forbindelse med sagen for appelkammeret.

Søgsmålsgrunde og væsentligste argumenter

Ansøger om EF-varemærket: NEC Display Solutions Europe GmbH

Det omhandlede EF-varemærke: Ordmærket »NaViKey« for varer i klasse 9

Indehaver af det i indsigelsessagen påberåbte varemærke eller tegn: Nokia Corp.

Det i indsigelsessagen påberåbte varemærke eller tegn: EF-varemærkeregistrering af ordmærket »NAVI« for varer og tjenesteydelser i klasse 9 og 38; finsk varemærkeregistrering af ordmærket »NAVI« for varer i klasse 9

Indsigelsesafdelingens afgørelse: Medhold i indsigelsen i dens helhed

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, da appelkammeret: i) fejlagtigt fastlagde den relevante kundekreds, hvis opfattelse skulle tages i betragtning; ii) fejlagtigt vurderede, at der var lighed mellem de omtvistede varemærker, og at de heraf omhandlede varer var af lignende art, og iii) at det ikke tog i betragtning, at den anden part i sagen for appelkammeret ikke var berettiget til at forbyde brugen af yngre varemærker indeholdende bestanddelen »NAVI« som følge af manglende eller ringe grad af særpræg og derfor heller ikke kunne påberåbe sig artikel 8, stk. 1, litra b), i Rådets forordning nr. 207/2009 til støtte for sin begæring om afslag på ansøgningen om det omtvistede EF-varemærke. Tilsidesættelse af artikel 75 i Rådets forordning nr. 207/2009, da appelkammeret ikke begrundede dets vurdering af, at der var risiko for forveksling mellem de omtvistede varemærker.
—

bøden er uforholdsmæssig, eftersom Kommissionen ikke har anset det for en formildende omstændighed, at sagsøgerne havde indledt »Compliance-foranstaltninger«, og at der også af personlige årsager ikke forligger nogen gentagelsesfare